section_heading: Povijest
paragraph_text: Portret je isprva bio darovan papi Klementu VII., a kasnije piscu Pietru Aretinu u čijem je domu tada mladi Vasari primijetio ovo djelo. Kasnije, djelo je preuzeo kipar Valerio Belli nakon čije ga smrti 1546. godine preuzima njegov sin Elio. Po zagovoru Andrea Palladija, 1560. godine djelo je došlo do venecijanskog kipara Alessandra Vittoria koji ga je dodijelio baštini cara Rudolfa II. Djelo u Prag stiže 1608. godine, gdje kasnije postaje dio Habsburške carske zbirke 1777. godine, iako je isprva bilo krivo pripisano Correggiju.